Հարցին, արդյո՞ք Բոլթոնն իր հետ բերել է Լեռնային Ղարաբաղի հակամարտության կարգավորման որևէ առաջարկ՝ խորհրդատուն տվել է բացասական պատասխան: Միևնույն ժամանակ նա հայտարարել է, որ չի եկել փոխելու ԱՄՆ քաղաքականությունը տարածաշրջանում: “Մենք հասկանում ենք, որ այս հակամարտության խաղաղ կարգավորումը կունենա միջազգային մեծ նշանակություն։ Որպես ԵԱՀԿ Մինսկի խմբի անդամ, Միացյալ Նահանգները կշարունակեն ջանքեր գործադրե հակամարտության խաղաղ լուծման ուղիներ գտնելու համար”, - ասել է նա: Նա համարում է, որ Լեռնային Ղարաբաղի հակամարտության կարգավորման լուծումը բարդ է, եթե հեշտ լիներ՝ արդեն կարգավորված կլիներ: Ներկայիս հանգամանքներն, ըստ Բոլթոնի, ընդգծում են Լեռնային Ղարաբաղի հարցում փոխշահավետ համաձայնություն գտնելու կարևորությունը, “քանի որ երբ դա տեղի ունենա, կբացվի հայ-ադրբեջանական սահմանը, Թուրքիայի հետ սահմանը, գրեթե անկասկած, ևս կբացվի”։